Ir-Regolament tal-Kummissjoni (KEE) Nru 3863/91
tas-16 ta' Diċembru 1991
li jistabbilixxi d-daqs minimu għall-bejgħ fis-suq tal-granċijiet applikabbli f'ċerti żoni kostali tar-Renju Unit
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 104/76 tad-19 ta' Jannar 1976 li jippreskrivi n-normi kummerċjali komuni għall-bejgħ tal-gambli (Crangon crangon), il-granċijiet ta' l-ikel (Cancer pagurus) and u l-awwisti tan-Norveja (Nephrops norvegicus) [1], kif l-aħħar emendat bir-Regolament (KEE) Nru 3162/91 [2], u partikolarment l-Artikolu 7(4) tiegħu,
Billi jistgħu jiġu pprovduti eċċezzjonijiet għad-daqs minimu preskritt fl-Artikolu 7(1)(b) tar-Regolament (KEE) Nru 104/76 sabiex tiġi żgurata l-provvista lokali jew reġjonali tal-granċijiet f'ċerti żoni kostali tar-Renju Unit;
Billi l-eċċezzjonijiet għad-daqs minimu ta' l-ispeċi involuta jridu jiġu differenzjati sabiex ikunu jirriflettu l-fatt illi l-kundizzjonijiet tal-produzzjoni fiż-żoni msemmija mhumiex ilkoll l-istess;
Billi l-miżuri pprovduti f'dan ir-Regolament huma skond l-opinjoni tal-Kumitat tat-Tmexxija tal-Prodotti mis-Sajd,
ADOTTAT DAN IR-REGOLAMENT:
L-Artikolu 1
1. Id-daqs minimu kummerċjali għall-bejgħ tal-granċijiet ta' l-ikel għandu jkun ta 12,5 ċentimetri fiż-żoni kostali ta' l-Iskozja, ta' Galles minn Ras Cemaes sal-ponta l-iktar fit-tramuntana tal-fruntiera tiegħu ma' l-Ingilterra, ta' Kent, ta' Essex u tal-grigal ta' l-Ingilterra mil-limitu tan-nofs in-nhar ta' Humberside sal-limitu tat-tramuntana ta' Northumberland u tal-majjistral ta' l-Ingilterra mil-limitu tan-nofs in-nhar ta' Cheshire sal-Ponta Haverigg f'Kumbrija f'latitudni 54°11,3' N.
2. Id-daqs minimu għandu jkun ta' 11,5 ċentimetri fiż-żoni kostali ta' Lincolnshire, Norfolk, Suffolk u d-Distrett Kambriju tas-Sajd bil-Baħar.
L-Artikolu 2
Ir-Regolament tal-Kummissjoni (KEE) Nru 1048/86 [3] huwa hawnhekk imħassar.
L-Artikolu 3
Dan ir-Regolament għandu jidħol fis-seħħ fl-1 ta' Jannar 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Diċembru 1991.